Document ID: 31987R1940

KOMISSION ASETUS (ETY) N:o 1940/87,
annettu 3 päivänä heinäkuuta 1987,
erityisesti rehuseoksiin lisättäväksi tarkoitetun interventiovoin myynnistä annetun asetuksen (ETY) N:o 2409/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon interventiotoimenpiteitä koskevista yleisistä säännöistä voin ja kerman markkinoilla 15 päivänä heinäkuuta 1968 annetun neuvoston asetuksen (ETY) N:o 985/68(), sellaisena kuin se on viimeksi muutettuna asetuksella (ETY) N:o 3790/85(), ja erityisesti sen 7 a artiklan,
sekä katsoo, että
komission asetuksen (ETY) N:o 2409/86(), sellaisena kuin se on viimeksi muutettuna asetuksella (ETY) N:o 1165/87(), 1 artiklassa vahvistetaan päivä, jona interventioelimen myyntiin saattaman voin on saavuttava varastoon; ohjelman jatkamisen mahdollistamiseksi voin, jonka rasvapitoisuus on alle 82 prosenttia, varastosta vientipäivää olisi lykättävä, ja
asetuksen (ETY) N:o 2409/86 mukaan tarkastuksia suoritetaan rehuseokseksi valmistukseen saakka, kun myönnetty voi ei ole tarkoitettu denaturoitavaksi, tämän seurauksena jalostusvakuudet vapautetaan tässä loppuvaiheessa; kun rehuseoksen voirasvapitoisuus voidaan vähentää esiseoksen koostumuksesta, säännösten mukaan rehu on tarkastettava näytteenoton avulla; kun valmistajajäsenmaa hyväksyy tällaisen esiseoksen koostumuksen, tarkastusmenettelyjä olisi suotavaa lieventää edelleen ja vapauttaa jalostusvakuudet esiseosvaiheessa; lisäksi saatu kokemus osoittaa, että voiöljyn tai esiseoksen merkintä muodostaa riittävän varmistuksen jalostusvakuuden vapauttamiselle osittain tässä vaiheessa,
kokemus osoittaa, että rehuseosten ollessa kyseessä on suotavaa antaa laitoksen tehtäväksi määritellä tuotantoerä sen oman tuotanto-ohjelman mukaisesti, ottaen huomioon, että mainitut rehut eivät ole ominaisuuksiltaan yhtenäisiä,
määräyksissä määrätään mahdollisuudesta lisätä merkkiaineita voin esiseokseksi tai voiöljyksi jalostuksen aikana; käytettävien merkkiaineiden määritelmää olisi mukautettava markkinat huomioon ottaen,
asetuksen (ETY) N:o 2409/86 15 a artiklan mukaisesti voin denaturoinnin määräaika on kuusikymmentä päivää; tämä määräaika on osoittautunut liian lyhyeksi, ottaen huomioon tiettyjen interventioelinten mahdollisuudet suorittaa tavaran käsittely; mainittua määräaikaa olisi siis pidennettävä,
selvyyden vuoksi olisi suotavaa ilmoittaa myönnetyn voin denaturointiprosessiin liittyen, että tarkastukset suoritetaan ja vakuudet vapautetaan, kun tuote on denaturoitu, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2409/86 seuraavasti:
1. Korvataan 1 artiklan ensimmäinen alakohta seuraavasti:
1. "Asetuksen (ETY) N:o 804/68 6 artiklan 1 kohdan mukaisesti ostettu ja ennen 1 päivää heinäkuuta 1984 varastoon saapunut voi tai ennen 1 päivää tammikuuta 1985 varastoon saapunut voi, jonka rasvapitoisuus on alle 82 prosenttia, myydään tässä asetuksessa säädetyin edellytyksin."
2. Poistetaan 4 ja 5 artiklan ilmaus "direktiivin 79/373/ETY 2 artiklan b alakohdassa määriteltyihin".
3. Korvataan 6 artiklan 2 kohdan b alakohdan ilmaus "1,1 kilogrammaa" ilmauksella "0,9 kilogrammaa" ja luku "325" luvulla "320".
4. Korvataan 9 artiklan 1 kohta seuraavasti:
1. "1. Tässä asetuksessa "rehuseoksilla" tarkoitetaan:
1. P direktiivin 79/373/ETY 2 artiklan d alakohdassa tarkoitettuja täysrehuja,
1. P direktiivin 79/373/ETY 2 artiklan e alakohdassa tarkoitettuja täydennysrehuja sekä esiseoksia, joiden koostumus on rehuseoksille ominainen ja jotka tuottajajäsenvaltion toimivaltainen viranomainen on hyväksynyt."
5. Korvataan 10 artikla seuraavasti:
1. "10 artikla
1. Edellä 9 artiklan 2 kohdan säännöksiä ei sovelleta rehuseoksiin, jotka kuljetetaan säilöissä tai konteissa 11 artiklassa säädetyin edellytyksin:
1. P joko 9 artiklan 1 kohdan ensimmäisessä luetelmakohdassa tarkoitetuiksi täysrehuiksi jalostuksesta vastaavaan laitokseen,
1. P tai näitä rehuseoksia käyttävälle maatilalle tai lihotustilalle."
6. Korvataan 13 artiklan 3 kohdan viimeinen alakohta seuraavasti:
1. "Sovellettaessa tätä artiklaa ja 14 artiklan 2 kohtaa "tuotantoerällä" tarkoitetaan koostumukseltaan saman rehuseoksen määrää, joka tunnistetaan tuotantolaitoksen tuotanto-ohjelman mukaisesti."
7. Korvataan 14 artiklan 1 kohdan viimeisen alakohdan ilmaus "tätä artiklaa" ilmauksella "tätä kohtaa".
8. Lisätään 14 artiklaan 4 kohta seuraavasti:
1. "4. Edellä 9 artiklan 1 kohdan ensimmäisen alakohdan toisessa luetelmakohdassa tarkoitetussa tapauksessa 2 kohdan a alakohdassa tarkoitettua tarkastusta pidetään suoritettuna myös, jos tarjouskilpailun voittaja esittää 10 artiklan ensimmäisessä luetelmakohdassa tarkoitetun todisteen, jota sovelletaan ilman erillistä jatkamista kaikkeen myyntiin, ja jossa laitos vahvistaa:
1. P 5 artiklassa tarkoitetussa myyntisopimuksessa olevat velvoitteet,
1. P olevansa tietoinen kansallisista seuraamuksista, jos 2 kohdan b alakohdassa tai muussa julkisten 1. P viranomaisten suorittamassa tarkastuksessa ilmenee, että mainittuja velvoitteita ei ole noudatettu."
9. Korvataan 15 a artiklan 1 kohdan johdantovirke seuraavasti:
1. "1. Edellä 3 artiklassa määritelty tarjouksen tekijä voi osallistua tarjouskilpailuun sitoutumatta 4 artiklassa, II ja III osastossa ja 14 artiklassa säädettyihin edellytyksiin, jos hän kirjallisesti sitoutuu denaturoimaan yhteisössä rehuseoksiin lisättäväksi ostetun voin lisäämällä sen yhdeksänkymmenen päivän kuluessa 17 artiklassa tarkoitettua erityistä tarjouskilpailua koskevien tarjousten esittämisen päättymispäivästä."
10. Korvataan 15 a artiklan 4 kohdassa ja 21 artiklan 2 kohdan toisessa alakohdan "lopputuote"-käsitteet käsitteellä "saatu tuote".
11. Lisätään 21 artiklan 2 kohdan ensimmäiseen alakohtaan virke seuraavasti:
1. "korkeintaan kolmannes jalostusvakuudesta voidaan vapauttaa, kun voiöljyyn tai esiseokseen on lisätty 6 artiklan 2 kohdassa tarkoitettuja tuotteita."
12. Korvataan 26 artiklan 1 kohdan toisen alakohdan käsitteet "kuudenkymmenen päivän määräaika" käsitteellä "yhdeksänkymmenen päivän määräaika".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 8 päivästä heinäkuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä heinäkuuta 1987.

Labels: 0
3
17
6